./data/phi0474/phi057/phi0474.phi057.perseus-lat1.xml
qui enim amisso Corfinio denique certiorem me sui consili       fecit, is queretur Brundisium me non venisse cum inter me et Brundisium       Caesar esset? deinde etiam scit ἀπαρρησίαστον esse in ea causa querelam suam  me putat de       municipiorum imbecillitate, de dilectibus, de pace, de urbe, de pecunia, de Piceno occupando plus vidisse quam se  sin cum potuero non       venero tum erit inimicus, quod ego non eo vereor ne mihi noceat (quid enim faciet? τίσ δ' ἐστὶ δοῦλοσ τοῦ θανεῖν ἄφροντισ ὤν; sed       quia ingrati animi crimen horreo  confido igitur adventum nostrum illi,       quoquo tempore fuerit, ut scribis, ἀσμενιστὸν fore  nam quod ais, si hic temperatius egerit, consideratius consilium te       daturum, qui hic potest se gerere non perdite? vetant vita, mores, ante facta, ratio suscepti negoti, socii, vires bonorum aut etiam       constantia